NETFLIX-EN TELESAILA
Fjall, Éile eta Scían hegoalderantz zihoazela,
beste norbait ere bazebilen Urrezko Inperioaren kontra.
Andrearekin batera doa tzarra!
Zu lakoei ez diegu dibinitaterik saltzen. Zoaz pikutara.
Ez naiz erretzera etorri.
Ba nik ez dut ipotx txirlarik eskatu.
Eskatu du inork ipotx puta bat?
Ez naiz puta.
Bilatzen dudan elfoak gustuko ditu emakumezko ipotxak. Talyysen Begi Bakar.
Urrezko Inperioaren sarjentua.
Ez dakit nor den.
Ziur zaude?
Duela gutxi ikusi zuten hemen.
Begira,
toki hau zu lakoak nik beste gorroto dituzten elfoz josita dago.
Erabat ebakita daude denak, eta borrokarako prest.
Izan zaitez azkarra
eta ospa, alde, utikan, ostia!
Ziur zaude?
Beharbada ez dago hor.
Ados ba, Gwen.
Arrazoi duzu.
Eman dezagun begiratutxo bat.
Ay, oh, puck handia badoa Tzarra andrearekin doa, oh-oh!
Zorri hori. Nola sartu zara?
Nor ostia zara zu?
Zer moduz gaua?
Meldof nauzue.
Talyysen Begi Bakarren bila nabil. Elfo kakaburu tzarra da.
Alde, ematxarra.
Ay, oh, puck handia badoa Tzarra andrearekin doa, oh-oh!
Urrezko kostetan nabigatzen dabil
Neskatxak ipotx-ezpatadun bizardunak Diren tokian…
Ez kezkatu, maitea.
Topatuko dugu.
Erabat geldigor nabaritzen zaitut.
Ez zaitut ito nahi. Beste bezeroak zeharo gogaituko nituzke.
Zer darabilzu gogoan?
Zera… Iparreko eta Hegoko egoera gaiztotzen ari da.
Hiri gehienak geuk dauzkagu,
baina badaude Urrezko Inperioa ukatzen dutenak.
Hornigai-bideak itxi dizkigute.
Merkatariek aleen prezioa goratzeko aprobetxatu dute egoera.
Ba urka itzazu hiriko hormetan, besteek ikas dezaten.
Ekialderako hornigaiak kontrolatzen dituzte.
Urkatuz gero, bukatu zaigu ipotx-altzairua,
eta mundu berrirako behar dugu.
Proposamenik bai?
Tea eskainiko diegu?
Ala ezti-tarta prestatu?
Gremioko liderrak atxilotu.
Gainerakoek men egingo diote gure araudiari.
Hiritar gosetiak matxinatu ohi dira.
Aurrera ba.
Eraginik ez badu, saiatu ezti-tartarekin. Urka itzazu bestela.
Zer gehiago?
Fjall eta Alauda Gaylthen ikusi dituzte.
Hegoaldera tropak jarri ditut.
- Laster harrapatuko ditugu. - Lelo hau entzuna dut jada.
Ezgaia zara?
Bakarrik daude. Laster atzemango diegu.
Eta hala ez bada? Oztopo denak gainditu dituzten gerlari bi.
Patuak batutako erreboltariak, eta abar. Hor badago hazia
xumeek istorio bortitz eta hurbil bat sortzeko.
Kontrola ezingo dugun istorioa.
Ezpatak istorioak itzaltzeko gai dira.
Historia josita dago gauza bera pentsatu zuten baboz.
Istorioa daukanak mundua dauka.
Daudela sator artean. Atoan.
Byrelle da.
Ez dituzte milurteko osoan garaitu.
Kaben zotz. Hiru armada batera.
- Kondenatuta zeuden. - Sarraskitu dituzte.
Jendea batu beharko Xin'trean sarraski ez gaitzaten.
Mertzenarioak.
Lor dezakegu, ondo ordainduz gero.
Daédwóde hegoaldera dugu. Bankutxo bat dago bertan.
Urrun gaitezen bideetatik.
Haraxe abiatu ziren.
Ondo zekiten bankura joateak mendekua kolokan jarriko zuela agian.
Baina mertzenarioak lortzeko dirurik gabe,
hauts-izpiak ziren inperioaren aurrean.
- Non da jendea? - Kolpe ostean basora joango ziren.
Zuhaitzetatik hurbilduko gara. Ez sartu kale nagusian.
Konforme.
Arriskutsua da.
- Mertzenariorik gabe, mendekurik ez. - Topatuko ditugu ziur?
Lurraldea mertzenarioz josita dago.
Eta zuri esker, Ezpata-Alaba, ia guztiekin egin dut lan.
Aurrera ba.
Barka!
Non da dirua?
Badakizu zer dioten aizkora handiko elfoei buruz?
Merkatariek eta xumeek dena ostu zuten estatu-kolpea eta gero.
Banku honetan, zeuek baino ez duzue baliorik.
Horrek ez du nire itxurarik.
Zergatik diozu?
Begiengatik?
Urrezko Inperioaren etsaiak! Bota armak!
Ikusi gaituzte.
Eta atzeko atea?
Bankua duzu. Ate bakarra sartzeko eta irteteko.
Ez dira errekrutak.
- Eskarmentua dute. Elitea dira. - Itzel.
Hil astiro, memeloak!
- Kaka. - Kaka.
Nire saihetsetara, atoan!
Errenditzeko azken aukera!
Traba ditzagun.
Klanen erara borrokatuz gero, biziraungo diegu agian.
Kabroi hiltzailea!
Itzuli formaziora!
Kontu txarra.
Ostra!
Ez gara hemen hilko!
Ipotx-altzairua da.
Baita hau ere.
Bakarrik eta indargabe zegoen Merwyn. Garunak urtzen ari zen,
etsi-etsian, Balorren itzalari ihes egin nahian.
Bazekien hark hilko zuela beharrezko ez zuen unean.
Berorren maiestate.
Xumeak gose dira.
Inperioa gizentzen dabil.
Edakera txarra du.
- Ondo egiten du baina. Ondo egingo dizu. - Ez zen halakorik gertatu behar.
- Nor zen? - Sukaldeko langilea.
Ezer esan dizu?
Gose izateari buruzko zerbait.
Xumeak gosetea pairatzen ari dira.
Gosetea?
Teniente fidagarri bat
jarriko dizut bizkartzain.
Ez.
Ez, hauxe izango dut bizkartzain.
Ona dela frogatu du.
Zer izen duzu?
Crevan Espane aep Caomhan Macha.
Baina jendeak Avallac'h esaten dit.
Zergatik ote?
Noiztik dago gosetea?
Ez dut hormon kanpoko mundua batere ezagutzen.
Neure kabuz ikusi nahi dut.
Beharbada hobe duzu ganberan geratu denboraldi batez.
Gainerakoa gure kontu.
Zure segurtasuna bermatzeko, enperatriz.
Éile, Fjall eta Scían hegoalderantz zihoazen, Xin'trearantz,
izatez kolpearen erantzuleak ehizatzera.
Baina orain ehizatuak beraiexek ziren, hiru ehiztariak.
Belarrak behar ditugu zauria gaiztotu aurretik.
Jarrai dezaket.
Ez horixe. Nire erruz zauritu zaituzte.
Hartu atseden.
Kataplasma egingo dizugu belarrez.
Hobe biak bazoazte.
Zoaz, ondo egongo naiz.
Ez zaitut utziko.
Joateko ba.
Ondo da.
Ea zolda-belarra dagoen.
Deitu didazu?
Liburuak gustuko?
- Solrythen Ipotxen konkista ikusi dut. - Banekien ondo hautatu dudala.
Ez dakit jendea nola babestu. Ikastuna baino ez naiz.
Salbatu nauzu.
Ez.
Pentsatu gabe egin dut.
Horixe ba. Zutaz fida naiteke beraz.
Egoki-egokia zara.
Zertarako zehazki?
Balor eta Eredinen kontrako begi eta belarri izateko.
Ez naiz espioia. Benetan, ni--
Inperioa egonkortzen denean,
Balor eta Eredinek hil egingo naute, dudarik gabe.
Istripu tristea izango dut.
Eta nire zaindari izendatu zaitudala dakitenez,
zu ere hilko zaituzte seguruenik.
Nahiago duzu halakorik ez bada gertatzen, ezta? Espioia zara beraz.
Baina…
Balorrek dena ikusten du.
- Zer-- - Liburu bat lapur iezaiozu.
Zer?
Syndrilen lana. Monolitoen liburua.
Beste munduetarako atariak eratzen ikasiko duzu.
Erokeria da.
- Hilko naiz. - Kontrolatu behar ditut.
Egizu. Eman kapa.
Zergatik ba?
Begiak ikusi dizkiot xumeari.
Nora zoaz?
Hormetatik kanpo zer gertatzen den ikusi behar dut.
Bai.
Bai, hil egingo naiz, argi dago.
Kendu ba, neska!
- Itsu zaude? - Ireki begiak!
Itzuli hori oraintxe!
Mugi ba.
- Kendu! - Laga!
Ez, ez itzuli eskean. Soldaduei deituko diet.
Arren! Gose naiz!
Ez duzu dirurik.
Lore bat haziko da
Gure baserritar odola isuritako tokian
Kendu dizkiguten biziak
Landatutako hazi bilakatuko zaizkie
Arrosa Beltza gara…
Izorratu nauzu. Zeuri kontatu nizun atxiloketena,
eta zure lagun merkatariek
ale-hornidurekin egin dute ihes hirietatik.
Sentitzen dut.
Galentriako ardoa zegoen gremioko bileran, eta…
ihes egingo zidan.
Hil egingo zaituzte azkenean.
Ondo egongo naiz.
Zuk gustuko duzu txolintxoa izatea,
baina nik nahiago dut bizirautea, demontre.
Balor gero eta deserosoagoa zait.
Ez da zureaz jabetuko.
Inork ez daki gurea.
Eta ez luke sinetsiko gainera. Beti gogorarazten didazu hori.
Zu lako elfo militarra merkatari ziztrin batekin?
Ez nuen hala adierazi nahi.
- Beste gauean-- - Ondo da.
Biok erabat… mozkor geunden.
Horren txarra da?
Balor xume erresumindua baino ez da.
Aleak tropak asetzeko erabili behar genituen.
Eta jauregiko gordekinak?
Hutsik daude ia.
Ez nekien.
Eta ez dakizu,
Galentriako ardoa edan ala ez.
Eredin sekretua ezkutuan mantendu nahian zebilela,
xume-kale horien gainetik,
Balor bere sekretu desegokia gordetzen zirauen.
Kezkatuta nago. Kontuz ibili behar duzu. Eredin ohartzen bada, zer?
Ez ditu ez mundu idorreko boterea, ez bera ezagutzen.
Piztia eman zidan.
Nahi duena emandakoan, askoz gehiago eskainiko dit.
Ohartzen denerako beranduegi izango da.
Transformatuta egongo naiz.
Zuen laguna ez dago ondo.
Nor ostia zara?
Esan dezagun istorio onak ditudala gustuko.
Eta nik uste zuek istorio on baten hastapena zaretela.
Sari eskergak.
Zer egin duzue ba?
Enperatriza hilko dugu. Baita kolpearen parte-hartzaileak ere.
Oztopo zaigun edonor ere bai.
Popako bizarrak baino zoroago zaudete
lortuko duzuela uste baduzue.
Inperioko soldadu mordoa hilko dituzue.
Arazoa ote?
Ez horixe, lauki-baraila hori.
Kabroiek babestu ninduen herria suntsitu zuten.
Herri zintzoa.
Utziak nituen hiltze-kontuak.
Baina Heriok ez nau utzi nahi.
Beraz,
badirudi zuen istoriotxoari batuko natzaiola.
Onartzen banauzue.
Aiztoak trebeki darabilzkizu?
Trebeegi.
Callan nauzue.
Jendeak Herio Anaia esaten dit.
Badut anaia bat.
Hilda dago.
Usaindu zauria.
Xafla pozoituta egongo zen.
Gorpu-olioa.
Goiztirian hilko da.
Askoz lehenago iritsiko zarete Xin'treara… ni gabe.
- Utz nazazue. - Ez.
Hemen, izarren azpian.
Nire tribuak hartuko nau.
Sendalariarenera
eraman zaitzaket.
Zer da, magoa?
Gutxi gorabehera.
Ezberdina da.
Ahaltsua.
Ez dakit lagunduko digun.
Eta zuen itxura gustuko ez badu hilko zaituzte.
- Nabaria da arduratzen zaituela. - Kontinente osoa dugu atzetik.
Éile, ez dugu ezagutzen.
Goazen sendalariarenera.
Hirukuna laukun bilakatu zen.
Lanbroaren Zingira berea da.
Zernahi ere ikusten duzuen,
saiatu beste aldera iristen.
Itzuli borrokara, anaia!
Kareg!
Ez!
Anaia, gogoratzen duzu hil zenuen lehen basurdea?
Ahaztu dut.
Gauza asko ahaztu ditut.
Ama?
Kalte egin diote erregeari, Éile.
Zera…
Irabazi klanaren tatuajeak.
Lagundu, mesedez!
Nora, oh, nora
Nora ote doa orein gaztea korrika?
Eguzki errearen pean…
Ez, mesedez, ez!
Alde, arku eta ezpatadun ehiztari horiek
Brokilon oihanak har biezazue Besarkada amultsuan
Alde, arku eta ezpatadun ehiztari horiek
Eraman biezazue ahaztutako tokira
Alauda!
Alaudaren izenean!
Harrapatu zaitut!
Lasai.
Kaixo, Callan.
Kaixo, maitea.
Ez dago eskubiderik.
- Ez zaude nirekin haserre. - Milesker abisuagatik.
Hemen nago. Ez kezkatu.
Jakin izan bazenute, oroitzapenak
kutsatuko zenituzketen.
Arrazoi du.
Ze ostia?
Syndril.
Zacaré-ren lanbroek seinale garbia behar dute zuek hautemateko.
Bera ere nahasita dago!
Syndril neuk zigortuko dut.
Fidatu nitaz.
Zure lagunak osa dezagun behar du.
Zatozte.
Ondo pentsatuta, gauza txikiek garrantzi handia dute, ezta?
Atzetik uzten ditugun arrastotxoek.
Tik esanguratsuek.
Beti jakiten nuen Gwen gela batean egona zela, adibidez.
Neguko baien eta lilen usaina.
Ez dakit nola egiten zuen.
Kontinente madarikatu osotik jarraitu dizut.
Gaylth.
Bon Machán.
Kilmac.
Oso alde txikia atera zenidan batzuetan. Erle baten zinbela baino txikiagoa.
Erraza izango ei zen begi bakarreko sarjentu elfo zalea topatzea.
Gwenek barre egiten zidan. Arneguak botatzen zituen ihes egiten zenidanean.
Maite nuen, jakizu.
Bene-benetan.
Ea ba, maitea.
TALYYSEN BEGI BAKAR DUZUE. BORTXATZAILEA, HILTZAILEA.
LOREETAKO GWENEK ERAIL DU. BETIKO SUFRI BEZA GALDUTAKO TOKIAN.
Aski denbora eman dugu hiri elfoetan.
Meldof elfo-mundua uztekoa zelakoan zegoen,
baina elfo-munduak askoz gehiago nahi zuen harengandik.
Nora garamatzazu?
Abentura da. Aparteko laguna ezagutuko duzue.
Zatozte.
Ondo daki zein bereziak zareten.
Anai-arreba zerutarrak ekarri dizkizut. Ilargi eskarlataren pean jaio ziren.
Magia arraroa dute.
Ahaltsua.
Dasta dezaket.
Ziur?
Gura duzun boterea ez da musu-truk ematen.
Kaos magiak kostua du.
Mundua belaunikatuko zaizu, jakintsu.
Sinetsi ezinezko magia sortu zitzaion borborka.
Kartsua. Geldiezina.
Kaos aratza ematen zuen.
- Ez. - Lagintxoek saio motzak dakartzate.
Transformatzeko, benetako sakrifizioa behar da.
Zer esan nahi duzu?
Zer da benetako sakrifizioa?
Hau bai bilduma.
Aibelle bat ote?
Bista bikaina duzu, enperatriz.
Eta zuk gustu bikaina.
Egun on, komandante nagusia.
Zatoz gurekin, mesedez.
Kontu handiz ibili gara.
Batzuetan halabeharrak kontra egiten dizu.
Ez naiz zuek desestaltzera etorri.
Badakit zer den debekatutako norbaitekin maitemintzea.
Bakarrik etorri naiz.
Proposamen bat dut.
Ausart zabiltza.
Edo ergelki.
Ezin seguruago nago zuen bien konpainian.
Urrezko Inperioaren komandante gorena
eta Kontseilu Inperialeko kide izatekoa dena ditut lagun.
Kontseiluko kide bilakatuko nauzu?
Titulu batekin gainera.
Zer deritzozu mundu berrian merkataritza-enbaxadore izateari?
Ez al da nahi duzuna? Estatusa lortzea.
Balorren eraginetik kanpo mundu berria atzitzea.
Legalki ezkontzeko parada, nahi izanez gero.
- Zuen esku, jakina. - Balorrek ez luke onartuko.
Erakuts diezaiogun Balorri koroa eta armada bat direla.
Inperioaren menpe dagoela, eta ez alderantziz.
Zergatik arriskatu?
Gauza bera nahi dugu.
Inperio emergentea zabaltzea, alegia.
Balor gure izatea bera gorrotatzen duen xumea da.
Inoiz ez zaitu berdinkidetzat edukiko. Nabaria da.
Atariak kontrolatzen ditu.
Behar dugu mundu berrietan sartzeko.
Laster ez dugu beharko.
Elkarlanean arituz gero.
Beste gauza bat… behar dut.
Oinordekoa.
Fjall Harribihotz bizirik itzuli beharko didazue.
Lepoa moztu nahi dizu. Ez du zurekin oinordeko bat sortu gura.
Baldintzak aldatu egiten dira.
Etsaiek badute aliatu bilakatu.
Tira,
bat gatoz?
Ez luzatu erantzuten.
Bizia ez non eta ez han sortu eta suntsitzen da gaur egun.
Berriz hasteko aukera dugu agian.
Edo hiltzeko tertzioa.
Zetatik ezagutzen duzue elkar magoak eta zuk?
Anai-arrebak gara.
Gutxi gorabehera.
Garai eta herri berean jaio ginen,
izar erre beraren pean.
Zerutar bikiak gara. Dohain magiko berak ditugu, baina…
aspaldiko kontuak dira. Oratu ukondoari.
Eskerrik asko.
Zer moduz?
Bikain.
Zer gertatu zen Xin'trean?
Bizi osoan zehar, amets izan dut
beste mundu batera iristea.
Ataria sortzea lortu nuenean, pozarren nengoen.
Landa, janaria,
baliabide agorrezinak.
Etortzekoak ziren elfoentzako itxaropena.
Topatu genuen mundua hilda zegoen, ordea.
Erabat idor.
"Genuen"?
Balor Jakintsu Nagusia batu zitzaidan.
Bertako energia batek erabat izutu ninduen.
Eta zeruan
piztia erraldoia zen.
Soinu hura…
Bertan sentitutakoaz ohar egin nion Balorri,
botere kaotiko hartaz.
Esan nion. Esan nion ataria hanka-sartzea izan zela,
baina jaramonik ez.
Monolitoen liburua kendu, eta entzerratu ninduen.
Beste munduan galduta nengoela esan zuen.
Eta ziegatik bertatik…
piztia beraxe ikusi nuen, Balorrek sorginduta.
Mundu guztia lurrundu zuen.
Ihes egin nuen. Ataria suntsituko dut.
Balor da guztiaren erruduna?
Ene, ez dakizu.
Merwynek berak moztu zion lepoa zure arrebari.
Egia diot.
- Ze tamaina du piztiak? - Ontzi baten luzera du.
Baina arazo handiagoa dago.
Monolitoek munduen arteko urradurak sortu dituzte.
Energia xelebreak ari dira gurean isurtzen.
Horregatik kostatzen zaio Zacaréri jendea osatzea.
Eguzki gutxi barru desegingo zaigu mundua.
Mundua bukatuko da, non eta…
Xin'treako monolito nagusia suntsitu behar dugu. Ard Gaeth.
Batuko gatzaizkizue.
Enperatriza hil eta mendeku hartu nahi duzue?
Ez zarete Xin'treara mundua desegin aurretik iritsiko.
Monolitoa erabiliko dugu atari bat sortzeko.
Honela, jauregian airez sartuko gara. Halaxe iritsi naiz hona ni.
Mendebaldeko monolito batez. Gaur bertan irits gaitezke jauregira.
Zainduta dago ziur.
Balorrek ez daki badagoela monolito batetik bestera joatea.
Elkarrekin aukera gehiago ditugu.
Jainkoek batu gaituzte.
Horrek badu esanahirik.
Mertzenario faltan, ez dugu aukerarik…
Halakorik.
Ados. Babestuko zaituztegu.
Zuek suntsitu monolitoa. Merwyn eta piztia gure kontu.
Laukuna seikun bilakatu zen.
- Xin'treara bidaliko ei gaituzte. - Uste nuen ez zutela emakumerik onartzen.
Erregeen moduan jaten dute bertan.
Xume izan ala etxe oneko izan, potolo-potolo omen daude denak.
Ez hurbildu gehiago!
Okela eta arraina mahai guztietan.
Zergatik daude bi ilargi?
Nora ekarri gaituzu, jakintsu?
Ez dakit.
Funtzionatu behar zuen.
Jauregi apur bat ziztrina, ezta?
Itzul gaitzazu gurera.
Zeharo ederra da…
Ostia t'erdi!
Ze ostia da hori?
Korri!
Ez, itxaron niri!
Éile, mugi ba!
Nora, oh, nora ote doa Orein gaztea korrika?
Mendi eta ibarretan zehar
Neguko Eguzkiaren pean
Nora, oh, nora ote doa azeri gaztea?
Zelai eta ibaietan zehar
Erortzen ari den elurrean barrena
Hemen naiz, hemen naiz
Maitearen zain
Izarrak eta ilargia ditut lagun
Baita zilarrezko uso kantaria ere
Alde, arku eta ezpatadun ehiztari horiek
Brokilon oihanak har biezazue Besarkada amultsuan
Alde, arku eta ezpatadun ehiztari horiek
Eraman biezazue
Ahaztutako tokira
Azpitituluak: Xabier Izagirre Aizpitarte